સમગ્રપણે કાલિદાસની કૃતિઓના અભ્યાસ પછી એમ અવશ્ય લાગે છે કે તેઓ મૂળભૂત રીતે સૌંદર્યના પ્રેમી હતા. સંસારમાં તો શુભ અને અશુભ, સુંદર અને વિકરાળ એમ બન્ને પ્રકારનાં તત્વો છે, પણ કાલિદાસે તો હંમેશા સુંદરતાનો જ મહિમા કર્યો છે. તેમની રચનાઓને તે ચિરંતન બનાવે છે. મેઘદૂતના અનેકાનેક ભાષામાં થયેલા અનુવાદો પછી એકવીસમી સદીમાં પણ તૈયાર થયેલી તેની સાંગીતિક રજૂઆત આ હકીકતનો પુરાવો છે. (ડૉ. મનસુખભાઈ સાવલિયાના અભ્યાસલેખને આધારે)